JohanHeinsen/ENO huggingface dataset:
Odense Adresse-Contoirs Efterretninger, 1835-09-08
Lovgivning. 22 August 1835. Generalpostdirektions=Plakat angaaende Oprettelsen af en Extrapoststation i Brunsbuttel med Jndbegreb af den dertil hørende Havn. Provindsialstænderne. En stor Mængde Vælgere og de fleste Embedsmænd i det 14de holstenske Landdistrikt, samt en Mængde andre Personer fra Omegnen, især fra Kiel, havde den 2 d. indfundet sig til en forud berammet offentlig Forsamling under aaben Himmel, paa Wilhelmshöhe ved Kiel, for at have en Sammenkomst med Distriktets Deputerede, Claus Wiese i Bendfeldt, og Suppleanten, H. Stoltenberg. Ved Cirkulaire vare samtlige Grundeiere, Præster, Skolelærere og Andre, som interessere sig for en folkelig Forfatning, indbudne til Deeltagelse. Skolelærer Kolls fra Ellerbek aabnede Forsamlingen med en Tale, hvori han viste, hvilke Forventninger Vælgerne torde nære om deres Deputerede og hvorledes de især torde haabe, at ogsaa han vilde efter bedste Evne stræbe efter at virke for Offentlighed i Finantserne og i Stænderforhandlingerne. Den Deputerede udtalede herpaa i saa, men kraftige Ord sin Tak for det paa ham faldne Valg, lovede at retfærdiggjøre den til ham satte Tillid, og opfordrede til Slutning sin Stands Medlemmer, til at være taknemmelige imod Regjeringen, fordi den, ved Jndførelsen af de nye Jnstitutioner, atter havde skjænket Bondestanden den politiske Myndighed, hvoraf den vel tidligere havde været i Besiddelse, men som var gaaet tabt. - Efterat Advocat Olshausen fra Kiel i et længere populair Foredrag havde udbredt sig over flere vigtige Gjenstande, antog Forsamlingen mere Formen af en almindelig Samtale, hvori specielle men derfor ikke mindre vigtige Punkter, f. Ex. Fattigvæsenet, Næringsfrihed o. s. v., bragtes paa Bane. - Et Festmaaltid paa 300 Kouverts sluttede det Hele.
Odense Adresse-Contoirs Efterretninger, 1835-09-08
Haandværks=Korporationerne i Lollands Kjøbstæder lade i denne Tid Petitioner affatte til Stænderne, hvori de især søge at udhæve Kjøbstad=Haandværkerens ublide Kaar i Modsætning til Landsbye=Haandværkerens, da denne boer og lever for billigere Betaling end hiin, og dog, tvertimod Landets gjeldende vise Love, forfærdiger hvad der er forbudet. Skomageren, der kun maa sye Bønderskoe, forfærdiger nemlig det fineste Herre- og Dame=Fodtøi, Skræderen, som kun maa sye Vadmel, arbeider i det fineste Klæde og forfærdiger Klædninger til Præster, Herremænd &c., Snedkeren arbeider i Mahognie." - Ogsaa Fæstebønderne lade affatte Petitioner, for at overleveres deres Deputerede.
Odense Adresse-Contoirs Efterretninger, 1835-09-08
Det er imidlertid glædeligt at erfare, at Alt hvad der i saa Henseende affattes, aander uskrømtet Kjerlighed til Kongen og Fædrelandet.
Odense Adresse-Contoirs Efterretninger, 1835-09-08
Offentlige Foranstaltninger. Ved Cirkulairskrivelse til samtlige Amtmænd, af 22 Aug., har Kancelliet paany indskjærpet saavel Brandretterne i Kjøbstæderne som Herredsfogderne og Birkedommerne paa Landet den høist vigtige Embedspligt, ved Optagelsen af de Forhører, som skulle optages strax efter en Jldebrand, at anvende den størst mulige Omhu for at udfinde Aarsagen til Jlden. Navnligen skal der hos den Brandlidtes Huusfolk og Andre, som have kjendt, hans Forhold, indhentes Oplysning om de assuerede Meublers og Varebeholdningers Værdie, Tilstedeværelse ved Brandens Udbrud o. s. v.
Odense Adresse-Contoirs Efterretninger, 1835-09-08
En Overpolitiretsdom havde stadfæstet en Underpolitieretsdom, hvorefter en Landmand var tilfundet at erlægge en Mulkt af 16 Rbd. Sølv for at have brændt Rapsæd halm efter Kl. 10 Formiddag. For at undgaae Uleiligheder indbetalte den Paagjeldende denne Mulkt til Politiekassen, men ansøgte tillige Kancelliet om Fritagelse for Mulkten, da Dommen ikke var ham overgaaet, fordi han havde antændt Halmen efter Kl. 10, men fordi den havde brændt efter dette Klokkeslet. Hs. Maj. Kongen har derpaa ved Resolution af 19 Aug. bifaldet Kancelliets Jndstilling, at denne Mulkt skal tilbagebetales Paagjeldende, da Plakaten 10 Mai 1822, som tilsigter at forebygge Jld i Rapsædhalm til Nattetider, ikke forbyder at brænde Halmen efter Kl. 10 Formiddag, men kun at antænde den efter denne Tid.
Odense Adresse-Contoirs Efterretninger, 1835-09-08
Den allerede tidligere til Kortfabrikant J. P. D. Kron mann i Itzehoe overdragne udelukkende Ret til Udsalg af stemplede Spillekort i Hertugdommerne Slesvig og Holsten er bleven forlænget paa 12 Aar, til 1 Januar 1847.
Odense Adresse-Contoirs Efterretninger, 1835-09-08
Den 1 Septbr. har Kand. pharm. K. Reddelien, som har kjøbt det saakaldte Løveapothek i Aarhuus, faaet Bevilling til at drive dette Apothek.
Odense Adresse-Contoirs Efterretninger, 1835-09-08
Videnskabelighed. Den Kommission, under hvis Bestyrelse den almindelige Folketælling foretoges den 18 Febr. f. A. i Kongeriget Danmark, dog med Undtagelse af Færøerne, Jsland og Grønland, har udgivet første Hefte af et yderst interessant, paa hiin Folketælling grundet statistisk Tabelværk, der indeholder en tabellarisk Fremstilling af Folkemængden i Danmark hiin Dag, – der beløb sig til 1,223,807 Personer -, og til Sammenligning en summarisk Oversigt over samme Folkemængde den 1 Febr. 1801, og Tabeller over Antallet af Ægtevielser, Fødsler og Dødsfald i Aarene 1801 til 1833. Af Resultaterne maae vi her indskrænke os til at meddele Følgende: Rigets Hovedstad havde næsten 1/1 af de danske Provindsers Folkemængde, og næsten det Halve af samtlige Kjøbstæders Befolkning, der igjen udgjør lidet over 1/3 af det hele Folketal, et Forhold, som i Sammenligning med de fleste andre Lande, er kun lavt. Med Hensyn til Næringsveiene er den Klasse, som lever af Jordbrug, den talrigste, omtrent det Halve af hele Folkemængden; ved Haandværk og Jndustrie ernære sig 1/2 af Kjøbstæd=Befolkningen og over 1/5 af hele Folketallet; derimod af Handel o. s. v. kun omtrent 1 af 29.
Odense Adresse-Contoirs Efterretninger, 1835-09-08
Antallet af Pensionister, Kapitalister, Folk, som leve af Aftægt a., er omtrent 1/3 af hele Folketallet. Efter Sammenlignings=Tabellerne er Folkemængden i det Hele bestandig tiltagen; fra 1801 til 1834 er den voxet 32 pCt., næsten 1/2 Formindskelse fandt kun sted i Aaret 1831, da Febersygdomme bortrykkede et usædvanligt Antal Mennesker.
Odense Adresse-Contoirs Efterretninger, 1835-09-08
J Dansk Folkeblad har Hr. Prof. Schouw fremsat nogle bemærkninger om skjulte Angreb paa anden Mands Ære, foranledigede ved og sigtende til Hr. Overlærer Hages Artikel i Kjøbenhavnsposten" og Nepotisme (S. 522). Den ærede Forf. forudsætter, at de i Artiklen omtalte Tilfælde ikke ere fingeerte, men at der ved samme er peget hen paa bestemte Handlinger af bestemte Personer; idetmindste har hele Kjøbenhavn forstaaet Artiklen saaledes." Men denne Fremgangsmaade misbilliger Prof. Schouw, først fordi det er en skjult Maade at angribe paa, en Maade, der berøver den Angrebne Leilighed til at forsvare sig for Publikums Domstol, dernæst fordi den som Exempel kan virke til en Tilstand, hvor Borger=Æren, der maa og skal være hellig, bliver til Leg for Letsind, Ondskab og Hævn. Til at offentliggjøre denne Paastand erklærer han sig især ledet ved den Omstændighed, at Hage er en Mand, der ellers hylder liberale Grundsætninger. "At illiberale Mænd - siger han - benytte sig af skjulte Veie, Baghold og hadefulde Jnsinuationer, er i sin Orden, men for den sande Liberale bør disse og lignende Midler være forhadte. J dennes Skjold maa aaben og ædel Færd, være Valgsproget, hvorimod saadanne som, at Hensigten helliger Midlet, at Ræven maa fanges med Ræve list, og hvad de smukke Talemaader ellers hedde, billigen burde overlades til de Trællesindede, der trælle enten for Stormands Gunst eller Smaamands Gunst, for Egennytte, Herskesyge eller Forfængelighed." - Hertil føiede als Skrift=Kommitteen den Erklæring, at denne Artikel var i alt Væsentligt Udtrykket af dens Medlemmers Anskuelse, af denne Sag. - Hr. Hage har hidtil ikke svaret paa denne Artikel; derimod fandt Kjøbenhavnspostens Redakteur, som i Almindelighed billigede Prof. Schouws bemærkninger, Skrift=Kommitteens Erklæring intetsigende, og meente, at den, ikke kunde have nogen anden Virkning, end at imponere, og saaledes nære den fordærvelige Autoritetstroo. s. v." Jmod denne bemærkning har Kommitteen taget til Gjenmæle i en yderligere Forklaring, og tilføiet, at den agter fremdeles ved forefaldende Leiligheder at følge den Fremgangsmaade, som den efter modent Overlæg i dette ene Tilfælde har fulgt.
Odense Adresse-Contoirs Efterretninger, 1835-09-08
Bestyrelsen for den polytechniske Læreanstalt, Dhrr. Eratsraad Ørsted og Professorerne Reise og Forchhammer, have taget til Gjenmæle imod nogle anonyme Artikler i "Dagen" angaaende de overordentlige store Summer, som denne gavnlige Indretning skulde have kostet, og viist, at den har kostet Staten mindre, end nogen lignende Jndretning har kostet i andre Lande. Tillige oplyses, hvorledes Anonymen har forvandsket Sandheden i sin Beretning om Jndretningens Virksomhed.
Odense Adresse-Contoirs Efterretninger, 1835-09-08
Det kongelige Museum for nordiske Oldsager har fremdeles erholdt Tilvært fra Hr. Pastor Lyngbye, (hvoriblandt adskillige Sager, fundne i Ruinerne af Søeborg, Slot, en Ubenævnt, Hr. Skovrider Hansen i Tidsvilde, (Hesteskoe, fundne ved det gamle Adzerbo Slot, og Sognefoged H. Andersen i Øhm, (adskillige udmærkede vel kon serverede Sager, fundne oven i flere Urner i en Høi med et stort Gravkammer ved Øhm).
Odense Adresse-Contoirs Efterretninger, 1835-09-08
Blandinger. J Dansk Almeenlæsning har Hr. Prof. Ursin ledsaget den for (S. 550) omtalte Afhandling om Markederne med nogle bemærkninger. Efterat have viist Krammarkedernes Uhensigtsmæssighed og tildeels Skadelighed, bemærkes derimod, at de Markeder, hvor Landboen falholder sine Produkter, altsaa Heste og Qvægmarkeder, de, hvor han sælger Huusflids Produkter o. s. v., fortjene al Opmuntring, naar blot deres Hovedformaal, at skaffe Landmanden Afsætning, strængt holdes for Øie. Ved at omtale den høiligen misbilligede Bissekramhandel, hedder det, at især synes det sydlige Fyen at være oversvømmet af en Deel holstenske Kræmmere, der vel snarest kunne tilbyde deres Varer til lave Priser, fordi Landets Beliggenhed begunstiger Smugleriet.
Odense Adresse-Contoirs Efterretninger, 1835-09-08
Aarhuus Avis No. 139 indeholder Begyndelsen af en meddeelt Artikel om Niels Mortensens, den saakaldte blaae Bondes, lille Skrift (S. 538), horom Jndsenderen, der siger, at han er bekjendt med alle Forholdene, forsikkrer, at det hele Flyveskrift er Jntet uden et Væv af Usandhed, der maa betragtes som et ulykkeligt, men ved sig selv ulykkeligt Menneskes sidste Forsøg paa, at gjøre sin Uret gjeldende, til Trods for Andres uomtvistelige Ret, som et i høi Grad sørgeligt Exempel paa Pressens Misbrug."
Odense Adresse-Contoirs Efterretninger, 1835-09-08
Jndsenderen lover, i det Følgende at fremhæve de vigtigste af N. Mortensens Besværinger, og ledsage dem med Oplysninger og bemærkninger, for hvis Sandhed han tilbyder, i et eget Skrift, om behøves, at fremlægge uomstødelige Beviser. - Ogsaa her vil det da vise sig, at det er Pressen, som giver den bedste Modgift mod Pressens Misbrug. J Anledning af nogle i Kjøbenhavnsposten" fremførte bemærkninger, fremkaldte ved Hr. A. Balbis franske Gegraphie, hvis Artikel om Danmark, efter Forfatterens Beretning i Fortalen, Hr. Oberstlieutenant v. Abrahamson ikke allene har gjennemseet og rettet i Manuskriptet, men tillige forsynet med væsentlige Tilsætninger, men som desuagtet indeholdt adskillige Urigtigheder - saaledes kaldes f. Ex. Hr. v. Abrahamson deri "Oberst, Kongen af Danmarks første Kammerherre, m. m. -, havde Hr. Oberstlieutenanten i en i samme Blad meddeelt Skrivelse søgt at retfærdiggjøre sig, som udeelagtig i de Urigtigheder, der i hiin Artikel findes saavel om Danmark i Almindelighed, som om ham selv i Særdeleshed. Denne Retfærdiggjørelse har Kjøbenhavnspostens" Redakteur siden drøftet i et Par Numere, og uddrager deraf det Resultat, at Hr. Oberstlieutenanten virkelig trængte og endnu trænger til en Retfærdiggjørelse, og at han skylder en saadan ikke blot sig selv, men ogsaa hele Publikum og navnligen de Mænd, der staae i nærmere Forhold til ham." – Da Hr. Oberstlieutenanten tillige havde bemærket, at Kongen har havt den Naade at tillade ham, at trække sig aldeles tilbage fra Alt, den indbyrdes Underviisning vedkommende, spørger Kjøbenhavnspostens" Red., om dette skal forstaaes saaledes, at han ogsaa er bleven fritaget for at aflægge Regnskab; thi 4 vedbliver han - hvis dette er Tilfældet, maae vi bede om Forladelse for den af os med Hensyn dertil gjorte Opfordring.""Bankdirekteurers Pensionering, er paa ny bleven Gjenstand for Drøftelse i Kjøbenhavnsposten" af en Forfatter, som antager, at det for enhver, endog nok saa velsindet Mand, vil være vanskeligt at fatte, at Banken skulde kunne være i Gjeld til, eller have paadraget sig nogensomhelst Forbindtlighed imod en Embedsmand, der for 17 Aars Tjeneste har oppebaaret en reen Jndtægt af - 51,000 Rbd. rede Sølv af dens Midler. J Anledning af Prof. Davids Forsvar for Pensioneringen, beder Forf. denne betænke, at en eneste Jnkonseqvents er nok til at berøve en Publicist hans Popularitet!"
Odense Adresse-Contoirs Efterretninger, 1835-09-08
Odense. De nye Lovbestemmelser angaaende Brændeviinsbrænding paa Landet (S. 566), have her i Byen vakt overordentlig Sensation, og samtlige Brændeviinsbrændere, som deraf befrygte deres Næringsveis Undergang, agte i denne Anledning at indgaae med en allerunderdanigst Jndstilling til Hs. Majestæt Kongen, ligesom ogsaa at frembære deres Besværinger for Stænderforsamlingen.
Odense Adresse-Contoirs Efterretninger, 1835-09-08
Det Huber=Delsendalske Skuespillerselskab, som for Tiden gjæster vor Bye, medfører selv et Privat=Bogtrykkerie, hvor dets Komedie=Plakater m. m. trykkes, Noget, der her er saa meget usædvanligere, som det daglige Arbeide ikke er meer, end at alle her i Adressekontoirets Officin forefaldende Arbeider med Avisen, Bøger og Accidentser kunne bestrides ved een Trykker.
Odense Adresse-Contoirs Efterretninger, 1835-09-08
J Løverdags faldt en længe ønsket, velgjørende Regn, hvorpaa er fulgt et smukt Efteraarsveir. melse
Odense Adresse-Contoirs Efterretninger, 1835-09-08
Befordringer og Afgang. Under det danske Kancellie: Den 26 August er Kand. theol. A. B. Pontoppidan beskikket til personel Kapellan for Carlslunde og Carlstrup Menigheder i Sjælland; Kand. theol. og Adjunkt ved Aalborg Kathedralskole, N. Nielsen, til Sognepræst for Tolstrup og Steenum Menigheder i Aalborg Stift; Kand. philos. H. Knudsen til Kopiist i Geheimearchivet. -
Odense Adresse-Contoirs Efterretninger, 1835-09-08
Under Rentekammeret: Den 15 August er anden Administrator ved det Kjøbenhavnske Tallotte, Justitsraad T. B. Bondo, udnævnt til første Administrator, og surnumerair Administrator, Kammerjunker Grev A. G. Moltke, til anden Administrator ved bemeldte Lotto. - Under Admiralitets- og Kommissariats Kollegiet: Den 2 August er Kopiist i Holmens Hoved magazin=Kontoir, H. Snour, efter Ansøgning formedelst Svagelighed afskediget i Naade og med Pension. Den 25de, Kadet Underofficererne A. Krieger og W. Skibsted udnævnte til Sekondlieutenanter. - Under Generalpostdirektionen: Den 18 Juli er Kand. philos. og konstit. Organist i Skive, J. B. Holm, beskikket til Postmester sammesteds.
Odense Adresse-Contoirs Efterretninger, 1835-09-08
Beltpassage fra den 30 August til 6 Septbr. 1835. Fra Fyen til Sielland. Assessor Lund og Kone; Jfr. Mogensen; Skolelærer Hansen; Bygmester J. Møller og Søn; Jfr. Møller, Nielsen og Storm, Krigsraad Lasson; Bogtrykker Laub; Student Levinsen; Professor Høyen og Kone; Stud. chir. Bierfreund; Premierlieuten. Mossin og Frue; Handelsfuldm. Schneider; Apotheker Andresen med Søn og Datter; Eleverne A. og F. Moltke; Registrator Petersen og Kone; Elev Sporon; Kjøbmd. Heuss; Hr. Knap; Forskandidat Ratien; Branddirekteur Lindenhan; Stud, med. Hoffmann, Kjøbmd. Stuhr, Eleverne Diring og Siemmesen; Kjøbmd. Simmelkiær, Pastor Wollesen; Kand. juris Malling; Kjøbmd. Petersen; Restaurateur Petersen; Oberstl. v. Malling og Familie, Frøken Hagen; Major Ram busch; Assessor Knudsen; Mad. Thue og 2 Børn; Hospitalsforstander Nellemann, Kjøbmd. Møller og Nathansen; Brændeviinsbr. Petersen; Handelsbet. Thomsen; Fuldm. Breum; Kjøbmd. Jensen; Kapitainlieut. v. Leth; Mad. Qvade og 2 Døttre, Katechet Storm; Frue Storm; Kjøbmd. Stegmann; Jfr. Monberg; Handelsbet. Østberk; Typograph Gartner; Sekondl. v. Behmann, Kjøbmd. Møller; Dyrlæge Frederiks sen; Regimentsqvarteerm. v. Blicherolsen; Stud. juris Sperling; Mad. Tvermoes og Søn, Frue Tvermoes; Frøken Eberlin; Hr. Fischer, Propriet. Thygesen; Handelsfuldm. Nagel, Hestehdlr. Fohrmann, Kjøbmd. Hernbrødt; Handelsfuldm. Møller; Chirurg Hansen; Stud. med Lausen; Volonteur Neumann, Kopiist Lassen; Kammerraad Evers; Major Kristensen med Familie, Mademoiselle Tiegens; Stabskapitain v. Kühle; Premierlieut. v. Hohling; Fruerne Jbsen og Schubarth. Fra Sielland til Fyen. Major Rambusch; Hospitalsforstander Nellemann; Assessor Knudsen; Skolelærer Andersen; Fuldm. Møller og Søster; Kammerikr. v. Castenskjold; Frøken Røepstorff, Brændeviinsbrænder Petersen, Pastor Møller og Kone, Kjøbmd. Schenck; Handelsfuldm. Nagel; Kjøbmd. Hanniball; Frøken Andresen; Jfr. Hansen, Frue Sessing; Kjøbmd. Glückstadt; Katechet Westengaard; Mad. Larsen og Brandt; Skolelærer Nielsen; Kjøbmd. Petersen og Familie, Fuldm. Thaarup; Skuespiller Hohl og Kone, Forvalter Bülow, Kjøbmd. Hansen; Jfr. Hellesen; Handelsbet. Østberk; Hr. G. Schack.
Odense Adresse-Contoirs Efterretninger, 1835-09-08
AVERTISSEMENTS. Fra det Kongel. Steentrykkerie i Kjøbenhavn er nylig udkommet:
Odense Adresse-Contoirs Efterretninger, 1835-09-08
Hs. Kongel. Høihed Prinds Christians Portrait, litographeret efter et af Em. Bærentzen udført Malerie; det faaes paa Adressekontoirets Boglade for 2 Rbd. Sedl.
Odense Adresse-Contoirs Efterretninger, 1835-09-08
Asyl i Odense.
Odense Adresse-Contoirs Efterretninger, 1835-09-08
J Henhold til den forud i Avisen Nr. 135 skete Jndbydelse anmeldes endvidere, at Hs. Kongel. Høihed Gouverneuren, Prinds Christian Frederik, ogsaa har helliget Oprettelsen af et Asyl for Smaabørn i Odense sin Opmærksomhed, ved naadigst at tilsige Samme en aarlig Understøttelse af 50 Rbd. i 3 Aar. Andre have ogsaa tegnet sig for Bidrag, saa at der nu haves omtrent 100 Rbd. aarlig i nogle Aar. Foranstaltningen anbefales fremdeles til velvillige Bidrag, der kunne antegnes hos Byens Præster og paa Adressekontoiret.
Odense Adresse-Contoirs Efterretninger, 1835-09-08
Efterlysning. Paa Nyborg Landevei, til Ullerslev, er tabt en Pakke, hvori en Fruentimmer=Kjole og en Æske, med Adresse. Den retsindige Finder bedes at aflevere disse Sager, mod en Douceur, paa nærmeste Herredskontoir. Først i næste Uge brændes Rapsfoder ved Lundegaard.
Odense Adresse-Contoirs Efterretninger, 1835-09-08
Et ungt Menneske, som skriver en god Haand, kan blive antaget paa en Justits=Embedsmands Kontoir. De herpaa Refletterende behage at melde sig i en forseglet Billet, som kan aflægges paa Adressekontoiret, med Udskrift D. F. O.
Odense Adresse-Contoirs Efterretninger, 1835-09-08
En rask og fiint Dreng af honette Forældre, der har Lyst til at lære Handelen, og som regner og skriver godt, kan blive antaget i Lære hos F. C. Schiøtt i Odense.
Odense Adresse-Contoirs Efterretninger, 1835-09-08
En duelig Slagtersvend kan strax erholde Kondition, naar han derom snarest muligt henvender sig til Slagtermester Buch i Odense.
Odense Adresse-Contoirs Efterretninger, 1835-09-08
En Gaard i Paabye Bye, Harth Sogn, 1/2 Miil vest for Kolding, agtes underhaanden bortsolgt. Gaardens Hartkorn er 6 Tdr. 2 Skpr., og Besætningen bestaaer for Tiden af 6 Heste, 40 Stkr. Hornqvæg og 20 Faar. Udsæden er omtrent 15 Tdr. Rug, 8 Tdr. Byg, 16 Tdr. Havre og 5 Tdr. Boghvede. Der avles omtrent 80 til 90 Læs Høe, og haves overflødig Tørvejord og fornøden Skov. Gaarden kan tiltrædes strax, eller ogsaa til 1 Mai 1836. Man behager at henvende sig til Gaardens Eier. Paabye pr. Kolding den 4 Septbr. 1835. dens Jørgensen.
Odense Adresse-Contoirs Efterretninger, 1835-09-08
Formedelst Forandring af Bopæl, lader Hr. Kammerherre, v. Løvenskjold ved offentlig Auction, som afholdes Fredagen den 25 denne Maaned, Formiddag Kl. 9 og følgende Dag, paa Kragsberg ved Odense, bortsælge endeel gode Meubler, og Effekter, bestaaende af en Mahognie Dame=Sekretaire, et Forte-Piano, Mahogni=Kommoder, Divaner, Hjørneskabe og Spilleborde, Mahognie og Birketræes Skriverborde, Stole, Tabouretter og Servanter, endeel moderne Gardiner, et Bronce-Taffeluhr, Lysekroner, Speile og Skilderier, Spiseborde, Klædeskabe, Sengesteder og Sengeklæder, nogle Krølhaars Madratser, Porcellain, Glas, Krystal, Plet, Kobber og Messing, Blik= og Trætøi, en Holsteensk Vogn og endeel Bøger m.v.; hvorover trykte Kataloger kan erholdes paa Undertegnedes Kontoir 8 Dage førend Auctionen. Hvilket herved bekjendtgjøres til Lysthavendes Efterretning. Reimuth. Odense den 7 Septbr. 1835.
Odense Adresse-Contoirs Efterretninger, 1835-09-08
Ved Proclama af Dags Dato, som bliver læst inden Odense Byetingsret og ved den Kongel. Lands=Overret samt Hof= og Stadsret i Kjøbenhavn, ere Alle og Enhver, som maatte have Noget at fordre i afg. Smedemester Niels Rasmussens og efterladte Enkes Fælledsboe, overeenstemmende med Plakaten af 2 Juni 1819, indkaldt med 12 Ugers Varsel til at anmelde og beviisliggjøre deres Krav for undertegnede Skifteret. Hvilket herved endvidere bekjendtgjøres. Odense Raadstue den 2 Septbr. 1835. Borgermester og Raad. Jn Skipper C. C. Bang ligger under Ladning i Lybek, og medtager Fragtgods til Odense, Nyborg og Kjerteminde, og agter sig derfra om ganske kort Tid.
Odense Adresse-Contoirs Efterretninger, 1835-09-08
Tilleie ønskes 2 a 3 meublerede Værelser, samt Leilighed til Pige. Billet bedes aflagt paa Adressekontoiret, mærket "Leilighed."
Odense Adresse-Contoirs Efterretninger, 1835-09-08
Jdet jeg herved tillader mig offentligen at anmelde, at jeg har nedsat mig i Odense som praktiserende Læge, anbefaler jeg mig tillige til det ærede Publikums Gunst og Velvillie. Min Bopæl er i Hr. Birkedommer Møllers Gaard paa Vestergade No. 286. Chr. Møller, Cand. chir.
Odense Adresse-Contoirs Efterretninger, 1835-09-08
En troe og skikkelig Pige fra Landet søger Kondition til 1 Novbr. Hun anbefales fra det Sted, hvor hun tjener. Adressekontoiret anviser.
Odense Adresse-Contoirs Efterretninger, 1835-09-08
Undertegnede anbefaler sig med Forfærdigelse af alle VD. Slags Lamper, pleteerte Vognlygter, Blik= og Zink render, og er desuden forsynet med alle andre Sorter Messing og Blik=Arbeide; lover fremdeles i enhver Henseende reel Behandling. Odense den 21 Aug. 1835. R. A. Handverk, Blikkenslager, boende paa Overgade Nr. 55.
Odense Adresse-Contoirs Efterretninger, 1835-09-08
At jeg fortsætter min afdøde Mands, Bødkermester Chr. Raskes Profession ved en duelig Svend, undlader jeg ikke at tilkjendegive Enhver, som vil forunde mig deres Arbeide. Odense den 1 Septbr. 1835. B. C. sal. Rask.
Odense Adresse-Contoirs Efterretninger, 1835-09-08
At jeg er flyttet hen i mit tilkjøbte Sted paa Hjørnet af Overgade og Frue Kirkestræde, undlader jeg ikke at tilkjendegive mine ærede Handelskunder saavelsom de, der for Eftertiden ville unde mig deres Søgning, idet jeg tillige anbefaler mig med alle Sorter Kolonialvarer, endeel Jsenkramvarer, Fajance, nogle smukke franske forgyldte Theekopper og Glasvarer, samt nogle Manufakturvarer, som alt sælges til de muligst billige Ærbødigst Priser. Odense den 29 August 1835. F. C. Schiøtt.
Odense Adresse-Contoirs Efterretninger, 1835-09-08
Af Umyndiges Midler under Stamhuset Thorsengs Overformynderie haves til Udlaan 979 Rbdlr. 3 Mk. 12 s. Repr. og 169 Rbdlr. 5 Mk. 6 s. Sølv. J. Pasbjerg, Svendborg den 1 Septbr. 1835. konst. Overformynderie bestyrer.
Odense Adresse-Contoirs Efterretninger, 1835-09-08
Dansk Kommen kjøbes i store og smaae Partier af Brygger Paulsen i Odense.
Odense Adresse-Contoirs Efterretninger, 1835-09-08
For en eenlig Familie er en smuk Beboelsesleilighed i en af Byens reelleste Gader at faae til Leie førstkommende Paaske Flyttetid. Adressekontoiret giver nærmere Anviisning.